Bir motorli samolyot AQShda turar-joyga quladi

AQShning Texas shtatida 29-mart, yakshanba kuni xususiy uyga kichik samolyot kelib tushdi, deya xabar bermoqda “TASS”. Mahalliy hukumat ma’lum qilishicha, uchuvchi va bortdagi uch yo‘lovchi, jumladan ikki nafar yosh bola jabrlangan.

Hodisa Dallasdan 135 km shimolda joylashgan Gordonvill shahrida sodir bo‘ldi. Guvohlar so‘zlariga ko‘ra, Beechcraft B35 bir qavatli uy tomiga urilib o‘tgan va orqa hovliga qulagan.  Halokat chog‘ida binoda hech kim bo‘lmagan.
Jabrlanganlar og‘ir ahvolda kasalxonaga yetkazildi. Ayni paytda avariya sabablari o‘rganilmoqda.